AFRIKAANSE OPSOMMING: Ongebalanseerde magnetiese kragte (OMKs) in magnetiese ratte (MR) is ondersoek en ratverhoudings met beperkte OMK is afgelei met behulp van ’n kriterium. Die voorgestelde kriterium was beoordeel deur ’n prototipe MR te ontwikkel in samewerking met die kriterium. ’n Vibrasie-analiese is op die MR gedoen en dit het ’n beduidende afname in OMKs en vibrasies aangedui. ’n Evaluering van die finale MR het las-vrye verliese van 180W gehad teenoor die 2.8 kW dryfkrag. Die las-vrye verliese van die MR het met 36.8% verminder vanaf ’n vorige MR prototipe. ’n Effektiwiteit van 95% is bereik en die doeltreffendheid spektrum het aansienlik toegeneem. Die gemete teenoor gesimuleerde wringkrag rimpeling het ’n verskil van 9.5% aangedui en ’n persentasie wringkrag rimpeling van 14.4% was gemeet, dus dui dit aan dat ’n MR met ’n stabiele kragoordrag en met beperkte OMK bereik is in die voorgestelde navorsing.